Title: ข้อบังคับเจ้าพนักงานจราจรทั่วราชอาณาจักร ว่าด้วย การห้ามเดินรถ และการห้ามจอดรถบรรทุก ตั้งแต่ 10 ล้อขึ้นไป และรถพ่วงในเขตกรุงเทพมหานคร (ฉบับที่ 2) พ.ศ. 2543

ข้อบังคับเจ้าพนักงานจราจรทั่วราชอาณาจักร

ข้อบังคับเจ้าพนักงานจราจรทั่วราชอาณาจักร
ว่าด้วย
การห้ามเดินรถ และการห้ามจอดรถบรรทุก ตั้งแต่ ๑๐ ล้อขึ้นไป
และรถพ่วงในเขตกรุงเทพมหานคร
(ฉบับที่ ๒) พ.ศ. ๒๕๔๓
------------
                        ตามที่ได้มีข้อบังคับเจ้าพนักงานจราจรทั่วราชอาณาจักร
ว่าด้วย การห้ามเดินรถ
และการห้ามจอดรถบรรทุกตั้งแต่ ๑๐ ล้อขึ้นไป และรถพ่วง
ในเขตกรุงเทพมหานคร พ.ศ. ๒๕๔๓ 
นั้น
                        ด้วยปรากฏว่า
ในปัจจุบันสภาพการจราจรในเขตกรุงเทพมหานคร คับคั่งและได้
มีการจัดสร้างสถานีขนส่งสินค้าชานเมือง จำนวน ๓ แห่ง เพื่อรองรับการขนส่งสินค้าเรียบร้อยแล้ว

จึงเห็นควรปรับปรุง การห้ามจอดรถบรรทุกขนาดใหญ่
ให้เหมาะสมยิ่งขึ้น ทั้งนี้ เพื่อลดปัญหาการ
จราจร ในเขตกรุงเทพมหานคร
ซึ่งจะเป็นผลดีต่อเศรษฐกิจของชาติต่อไป
                        ฉะนั้น
เพื่อความปลอดภัย และความสะดวกในการจราจร อาศัยอำนาจตามความ
ในมาตรา ๑๓๙ (๑) และ (๒) แห่งพระราชบัญญัติ จราจรทางบก พ.ศ.
๒๕๒๒ อันเป็นพระราช
บัญญัติที่มีบทบัญญัติ บางประการเกี่ยวกับการจำกัดสิทธิ
และเสรีภาพของบุคคล ซึ่งตามมาตรา
๒๙ ประกอบกับมาตรา ๓๑ มาตรา ๓๖ และมาตรา ๔๘
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติ แห่งกฎหมาย
ผู้บัญชาการตำรวจแห่งชาติใน
ฐานะเจ้าพนักงานจราจรทั่วราชอาณาจักร
จึงออกข้อบังคับไว้ดังต่อไปนี้
                        ข้อ
๑  ข้อบังคับนี้เรียกว่า
"ข้อบังคับเจ้าพนักงานจราจรทั่วราชอาณาจักรว่าด้วย 
การห้ามเดินรถ และการห้ามจอดรถบรรทุกตั้งแต่ ๑๐ ล้อขึ้นไป
และรถพ่วง ในเขต
กรุงเทพมหานคร (ฉบับที่ ๒) พ.ศ. ๒๕๔๓"
                        ข้อ
๒  ให้ยกเลิกความในข้อ ๖.๒ และ ๖.๓
ของข้อบังคับเจ้าพนักงานจราจรทั่ว
ราชอาณาจักร ว่าด้วย การห้ามเดินรถ
และการห้ามจอดรถบรรทุกตั้งแต่ ๑๐ ล้อขึ้นไป และรถพ่วง 
ในเขตกรุงเทพมหานคร พ.ศ. ๒๕๔๓ และให้ใช้ความต่อไปนี้แทน
                        "๖.๒ 
ถนนทุกสายที่ต่อเนื่องเป็นถนนวงรอบพื้นที่กรุงเทพมหานคร ๑๑๓ 
ตารางกิโลเมตร ได้แก่ ถนนวงศ์สว่าง ตั้งแต่สะพานพระราม ๗
ถึงแยกวงศ์สว่าง ถนนรัชดาภิเษก
ตั้งแต่แยกวงศ์สว่าง ถึงแยกพระราม ๙ ถนนอโศก
ตั้งแต่แยกพระราม ๙ ถึงแยกอโศก - สุขุมวิท 
ถนนรัชดาภิเษก ตั้งแต่แยกอโศก - สุขุมวิท ถึงห้าแยก ณ ระนอง
ถนนพระรามที่ ๓ ตั้งแต่ห้าแยก
ณ ระนอง ถึงแยกถนนตก ถนนรัชดาภิเษก ตั้งแต่แยกถนนตก
ข้ามสะพานกรุงเทพถึงแยกท่าพระ
ถนนจรัญสนิทวงศ์ ตั้งแต่แยกท่าพระ ถึงสะพานพระราม ๗
                        ๖.๓  ถนนหรือทางทุกสาย ในเขตพื้นที่ภายในของถนนวงรอบที่ต่อเนื่อง

ตามข้อ ๖.๒"
                        ข้อ
๓ 
ข้อบังคับนี้ให้ใช้บังคับตั้งแต่วันที่ ๑๕ กันยายน พ.ศ. ๒๕๔๓ เป็นต้นไป

                                                                        ประกาศ
ณ วันที่ ๘ สิงหาคม พ.ศ. ๒๕๔๓
                                                                              พลตำรวจเอก
พรศักดิ์  ดุรงควิบูลย์

ผู้บัญชาการตำรวจแห่งชาติ
                                                                             เจ้าพนักงานจราจรทั่วราชอาณาจักร

[รก.๒๕๔๓/พ๙๓ง/๔๕/๑๓ กันยายน ๒๕๔๓]